ᱢᱚᱛᱷᱩᱨᱟ

ᱢᱚᱛᱷᱩᱨᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱟᱜᱽᱨᱟ ᱠᱷᱚᱱ ᱠᱚᱧᱮ ᱨᱮ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱟᱹᱭᱤᱞ), ᱫᱤᱞᱞᱤ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱑᱔᱕ ᱠᱤᱞᱚᱢᱤᱴᱚᱨ (᱙᱐ ᱢᱟᱹᱭᱤᱞ) ᱨᱮ ᱢᱮᱱᱟᱜᱼᱟ ; ᱵᱨᱤᱱᱫᱟᱣᱟᱱ ᱥᱚᱦᱚᱨ ᱠᱷᱚᱱ ᱑᱑ ᱠᱤᱞᱚᱢᱤᱴᱚᱨ (᱖.᱘ ᱢᱟᱹᱭᱤᱞ), ᱟᱨ  ᱠᱷᱚᱱ ᱒᱒ ᱠᱤᱞᱚᱢᱤᱴᱚᱨ (᱑᱔ ᱢᱟᱹᱭᱤᱞ) ᱾ ᱱᱚᱣᱟ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱚᱛᱷᱩᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱠᱟᱱᱟ ᱾ ᱢᱟᱨᱮ ᱡᱩᱜᱽ ᱨᱮ, ᱢᱚᱛᱷᱩᱨᱟ ᱢᱤᱫ ᱵᱮᱯᱟᱨᱤ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱞᱟᱹᱠᱛᱤᱭᱟᱱ ᱠᱟᱨᱶᱟ ᱰᱟᱦᱟᱨ ᱨᱮᱱᱟᱜ ᱡᱚᱸᱠᱥᱟᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱢᱚᱛᱷᱩᱨᱟ ᱨᱤᱱ ᱦᱚᱲ ᱮᱞ ᱔᱔᱑,᱘᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱤᱱᱫᱩ ᱫᱷᱚᱨᱚᱢ ᱨᱮ, ᱢᱚᱛᱷᱩᱨᱟ ᱫᱚ ᱠᱨᱤᱥᱱᱚ ᱟᱜ ᱡᱟᱱᱟᱢ ᱛᱷᱟᱱ ᱠᱚ ᱢᱟᱱᱟᱣᱟ, ᱱᱚᱣᱟ ᱠᱨᱤᱥᱱᱚ ᱡᱟᱱᱟᱢ ᱛᱷᱟᱱ ᱢᱚᱱᱫᱤᱨ ᱚᱲᱟᱜ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱯᱛ ᱯᱩᱨᱤ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ, ᱱᱚᱣᱟ ᱦᱤᱱᱫᱩ ᱣᱟᱜ ᱤᱫᱤ ᱛᱮ ᱫᱷᱚᱨᱢᱤᱠ ᱢᱟᱱᱟᱣ ᱟᱜ ᱮᱭᱟᱭ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾ ᱠᱮᱥᱚᱵᱽ ᱫᱮᱣ ᱢᱚᱱᱫᱤᱨ ᱢᱟᱨᱮ ᱡᱩᱜᱽ ᱨᱮ ᱠᱨᱤᱥᱱᱚ ᱡᱟᱱᱟᱢ ᱛᱷᱟᱱ (ᱢᱤᱫ ᱚᱛ ᱞᱟᱛᱟᱨ ᱡᱮᱦᱚᱞ) ᱨᱮᱱᱟᱜ ᱛᱷᱟᱱ ᱨᱮ ᱵᱮᱱᱟᱜ ᱞᱮᱱᱟ ᱛᱟᱦᱮᱸᱫ ᱾ ᱢᱚᱛᱷᱩᱨᱟ ᱥᱩᱨᱥᱮᱱ ᱨᱮᱱᱟᱜ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱱᱩᱭ ᱠᱨᱤᱥᱱᱚ ᱟᱡ ᱟᱭᱳ ᱠᱟᱸᱥ ᱤᱫᱤ ᱛᱮ ᱥᱟᱥᱚᱱᱮ ᱟ ᱛᱟᱦᱮᱸᱫ ᱾ ᱥᱟᱞ ᱠᱮ ᱥᱟᱞ ᱢᱚᱛᱷᱩᱨᱟ ᱨᱮ ᱡᱟᱱᱟᱢᱥᱴᱟᱢᱤ ᱟᱹᱰᱤ ᱱᱟᱯᱟᱭ ᱞᱮᱠᱟᱛᱮ ᱠᱚ ᱢᱟᱱᱟᱣ ᱮᱫᱼᱟ ᱾ 

ᱢᱚᱛᱷᱩᱨᱟ ᱫᱚ ᱥᱤᱧᱚᱛ ᱥᱚᱨᱠᱟᱨ ᱟᱜ ᱦᱮᱨᱤᱴᱮᱡᱽ ᱥᱚᱦᱚᱨ ᱩᱴᱷᱱᱟᱹᱣ (ᱦᱮᱨᱤᱴᱮᱡᱽ ᱥᱤᱴᱤ ᱰᱮᱵᱽᱞᱚᱯᱢᱮᱸᱴ) ᱟᱨ ᱳᱜᱽᱢᱮᱸᱴᱮᱥᱚᱱ ᱯᱞᱟᱱ ᱞᱟᱹᱜᱤᱫ ᱛᱮ ᱦᱮᱨᱤᱴᱮᱡᱽ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱞᱮᱠᱟᱛᱮ ᱵᱟᱪᱷᱱᱟᱣ ᱟᱠᱟᱱᱟ ᱾

ᱚᱛᱱᱚᱜ
ᱢᱚᱛᱷᱩᱨᱟ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱗᱔ ᱢᱤᱴᱚᱨ (᱕᱗᱐ ᱯᱷᱤᱴ) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱮᱱᱟᱜᱼᱟ ᱢᱚᱛᱷᱩᱨᱟ ᱨᱤᱱ ᱦᱚᱲ ᱮᱞ ᱔᱔᱑,᱘᱙᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱒᱐᱐᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱱ ᱒᱒.᱕᱓ ᱥᱟᱭᱠᱚᱲᱟ ᱜᱨᱚᱴ ᱫᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱲ ᱮᱞ ᱨᱮ ᱠᱚᱲᱟ ᱟᱜ ᱮᱞ ᱕᱔% (᱒᱖᱘,᱔᱔᱕) ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱖% (᱑᱗᱓,᱔᱔᱙) ᱜᱟᱱ ᱢᱮᱱᱟᱜᱼᱟ ᱾ ᱢᱚᱛᱷᱩᱨᱟ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱕᱘ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱱᱚᱣᱟ ᱨᱮ ᱘᱔᱐ ᱠᱷᱚᱱ ᱵᱟᱲᱜᱟᱣ ᱮᱱᱟ ᱾ ᱡᱮᱞᱮᱠᱟ, ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱔᱐ ᱢᱮᱱᱟᱜᱼᱟ ᱾ ᱒᱐᱑᱑ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱖᱒᱑ ᱜᱚᱴᱟ ᱜᱟᱞᱴ ᱠᱤᱞᱚᱢᱤᱴᱚᱨ ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱗᱖᱑ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱦᱩᱭ ᱮᱱᱟ ᱾ ᱢᱚᱛᱷᱩᱨᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱒.᱖᱕ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱟᱫᱚ ᱒᱐᱐᱑ ᱨᱮ ᱖᱑.᱔᱖ ᱥᱟᱭᱠᱚᱲᱟ ᱠᱷᱚᱱ ᱵᱟᱲᱦᱟᱣ ᱮᱱᱟ ᱟᱫᱚ ᱟᱨᱦᱚᱸ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔ ᱥᱟᱭᱠᱚᱲᱟ ᱠᱷᱚᱱ ᱠᱚᱢ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱔.᱓᱙ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱘.᱙᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱢᱚᱛᱷᱩᱨᱟ ᱨᱮᱱᱟᱜ ᱑᱕.᱖᱑ ᱥᱟᱭᱠᱚᱲᱟ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾  ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱱᱚᱣᱟ ᱑᱙.᱕᱖ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞ
ᱢᱚᱛᱷᱩᱨᱟ ᱡᱚᱸᱠᱥᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱩᱬ ᱫᱤᱞᱞᱤᱼᱢᱩᱢᱵᱟᱭ ᱴᱨᱮᱱ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱛᱟᱞᱢᱟ ᱨᱮᱞᱣᱮ ᱟᱨ ᱯᱟᱪᱮ ᱨᱮᱞᱣᱮ ᱵᱟᱱᱟᱨ ᱰᱟᱦᱟᱨ ᱢᱚᱛᱷᱩᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱮᱱᱥᱤᱟᱨ (ᱠᱚᱧᱮᱼᱛᱟᱞᱢᱟ ᱨᱮᱞᱣᱮ) ᱠᱷᱚᱱ ᱤᱟᱨ (ᱥᱟᱢᱟᱝ ᱨᱮᱞᱣᱮ) ᱫᱷᱟᱵᱤᱡ ᱴᱨᱮᱱ ᱦᱚᱸ ᱢᱚᱛᱷᱩᱨᱟ ᱡᱚᱸᱠᱥᱟᱱ ᱨᱮᱞᱣᱮ ᱥᱴᱮᱥᱚᱱ ᱡᱷᱚᱱ ᱥᱮᱱᱚᱜᱼᱟ ᱾ ᱢᱚᱛᱷᱩᱨᱟ ᱠᱮᱸᱴ ᱨᱮᱞᱣᱮ ᱥᱴᱮᱥᱚᱱ ᱢᱤᱫᱴᱟᱝ ᱥᱟᱢᱟᱝ ᱟᱨ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱤᱫ ᱢᱩᱬ ᱰᱟᱦᱟᱨ ᱠᱟᱱᱟ ᱾

ᱥᱚᱲᱚᱠ
ᱢᱚᱛᱷᱩᱨᱟ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱩᱛᱚᱨ ᱯᱨᱚᱫᱮᱥ ᱟᱨ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱥᱚᱲᱚᱠ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮᱱᱟᱜ ᱮᱞ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱒) ᱱᱚᱣᱟ ᱫᱤᱞᱞᱤ ᱠᱷᱚᱱ ᱠᱚᱞᱠᱟᱛᱟ ᱞᱟᱹᱜᱤᱫ ᱛᱮ ᱡᱚᱲᱟᱣ ᱢᱮᱱᱟᱜᱼᱟ ᱟᱨ ᱪᱮᱱᱱᱟᱭ ᱞᱟᱹᱜᱤᱫ ᱰᱟᱭᱵᱟᱨᱡᱟᱱ ᱦᱚᱸ ᱢᱚᱛᱷᱩᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱡᱚᱢᱩᱱᱟ ᱮᱠᱥᱯᱨᱮᱥ ᱜᱨᱮᱴᱟᱨᱼᱱᱚᱭᱮᱰᱟ ᱠᱷᱚᱱ ᱟᱜᱽᱨᱟ (᱑᱖᱕ ᱠᱤᱞᱚᱢᱤᱴᱚᱨ ᱖ ᱞᱮᱱ ᱮᱠᱥᱮᱥ ᱠᱟᱱᱴᱨᱚᱞ ᱮᱠᱥᱯᱨᱮᱥ ᱰᱟᱦᱟᱨ) ᱦᱚᱸ ᱱᱚᱸᱰᱮ ᱠᱷᱚᱱ ᱥᱮᱱᱚᱜᱼᱟ ᱚᱱᱟ ᱞᱟᱹᱜᱤᱫ ᱛᱮ ᱱᱚᱭᱮᱰᱟ ᱟᱨ ᱟᱜᱽᱨᱟ ᱟᱨ ᱞᱚᱠᱱᱚᱣ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ


Category:Buddhist pilgrimage sites in India
Category:Cities and towns in Mathura district
Category:Ancient Indian cities
Category:Former capital cities in India
Category:Cities in Uttar Pradesh